กระทรวงมหาดไทย ยังไม่มีแผนปรับราคาน้ำประปา ตามที่เป็นข่าว เพราะยังไม่ใช่ช่วงเวลาที่เหมาะสมขณะนี้
นายนริศ ขำนุรักษ์ รัฐมนตรีช่วยว่าการกระทรวงมหาดไทย ในฐานะกำกับดูแลการประปา กล่าวถึงกรณีที่มีกระแสข่าวว่า การประปานครหลวงและการประปาส่วนภูมิภาค มีแผนจะเพิ่มค่าน้ำประปา จากต้นทุน ค่าไฟฟ้าที่เพิ่มสูงขึ้นว่า ยังไม่ได้มีการประสานจะเสนอขอปรับเพิ่มอัตราค่าน้ำประปา ตามที่เป็นข่าว และส่วนตัวมองว่า น่าจะไม่มีการเสนอเข้าสู่การพิจารณาในรัฐบาลนี้ เพราะยังไม่เหมาะสม เนื่องจากยังอยู่ในสถานการณ์ที่ประชาชนได้รับความเดือดร้อนจากปัญหาค่าครองชีพ